Ukrainsk frimerke fra 2015 med søstrene Muzytsjuk
**Marija Olehivna Muzytsjuk** (født 1992) er en ukrainsk sjakkstormester og var verdensmester i sjakk for kvinner fra april 2015 til mars 2016. Hun var også to ganger kvinnelig mester i Ukraina (2012 og 2013) og verdenslag og europeisk lagmester for Ukraina i 2013. Muzytsjuk har hatt flere seiere for Ukraina, og har vunnet gull i 2022, sølv i 2018 og bronse i 2012, 2014 og 2016.

Karriere
--------

Muzytsjuk ble født i Lviv fikk undervisning i sjakk i en alder av to, av sine foreldrene. Når hun var tre år gammel kunne hun alle sjakkbrikkene. I en alder av seks deltok Muzytsjuk i sin første sjakkturnering.

Muzytsjuk vant i klassen for jenter under 10 år ved EM i sjakk for ungdom i 2002. I november 2010 ble hun rangert som den femte høyest rangerte kvinnelige spilleren under 20 i verden.

Hun kom seg til topp-16 i verdensmesterskapet i sjakk for kvinner i 2010, men tapte mot Harika Dronavalli i et armageddon-sluttspill etter at det ble uavgjort i den ordinære kampen.

Muzytsjuk vant det ukrainske sjakkmesterskapet for kvinner i 2012 og 2013. I 2014 vant hun prisen for beste kvinne i Gibraltar Masters-turneringen, hvor hun også fikk en stormesternorm.

Hun vant verdensmesterskapet i sjakk for kvinner 2015. I første runde endte i remis mot Yuanling Yuan i de klassiske spillene, men Muzytsjuk beseiret henne deretter i tiebreak. I runde to spilte hun uavgjort mot Monika Soćko i de klassiske spillene, og beseiret også henne i tiebreak. I runde tre beseiret hun den tidligere verdensmesteren i sjakk for kvinner Antoaneta Stefanova i de klassiske spillene med en poengsum på 1½–½. I kvartfinalen beseiret hun rundelederen Humpy Koneru i tiebreak (2½–1½), og slo deretter Harika Dronavalli i semifinalen med tiebreak (3½–2½). I finalen slo hun Natalia Pogonina med en score på 2½–1½. Som et resultat av seieren oppnådde hun stormestertittelen og kvalifiserte seg til verdensmesterskapet i sjakk 2015 som ble arrangert i Baku i Aserbajdsjan. I 2015 ble Muzytsjuk tildelt Fortjenesteorden av 3. klasse av den ukrainske presidenten Petro Poroshenko.

Hun mistet tittelen som verdensmester mot Hou Yifan i verdensmesterskapet i sjakk for kvinner 2016, som endte med et resultat på 3–6. 

I 2017 nektet hun å spille i verdensmesterskapet i Iran av protest, fordi hun var forpliktet til å bruke hijab.

Spillestil
----------

I åpninger spiller Muzytsjuk typisk kongebondeåpning som hvit, og siciliansk og hollandsk med svart. Muzytsjuk er god til å finne uventede taktiske triks, noe som av og til kompenserer feilvurderinger i hennes posisjonsforståelse. Under VM-kampen i 2015 mot Natalia Pogonina ble Muzytsjuk kalt «Miss Tactics» av pressen.

Privatliv
---------

Hun har en eldre søster, Anna Muzytsjuk, som også er en høy rangert sjakkspiller. Utenom sjakk spiller også begge søstrene bordtennis.

Fotnoter
--------

**Type nummerering**
1. ↑  ukrainsk: Марі́я Оле́гівна Музичу́к

Referanser
----------

1. ↑   www.chess.com[Hentet fra Wikidata]
2. ↑   chess-db.com[Hentet fra Wikidata]
3. ↑   ratings.fide.com[Hentet fra Wikidata]
4. ↑   chess-results.com[Hentet fra Wikidata]
5. ↑   chess-results.com[Hentet fra Wikidata]
6. ↑   chess-results.com[Hentet fra Wikidata]
7. ↑  «Ukrainian Mariya Muzychuk is the new Women's World Champion». Chess Daily News. Besøkt 21. desember 2015.
8. ↑  «Uzbekistan Wins Gold In Open; Ukraine In Women's; India Wins Gaprindashvili Cup». chess.com. Besøkt 10. august 2022.
9. ↑  «43rd Olympiad Batumi 2018 Women». chess-results.com. Besøkt 10. august 2022.
10. ↑  «42nd Olympiad Baku 2016 Women». chess-results.com. Besøkt 10. august 2022.
11. ↑  «41st Olympiad Tromso 2014 Women». chess-results.com. Besøkt 10. august 2022.
12. ↑  «40th Chess Olympiad Istanbul 2012 Women». chess-results.com. Besøkt 10. august 2022.
13. ↑  GM norm certificate FIDE
14. 1 2 3  «"We are not the Ukrainian 'Kosintseva Sisters'! We are the Muzychuk Sisters!"». Chess Daily News. Besøkt 21. desember 2015.
15. ↑  «Top 20 Girls November 2010». Besøkt 16. april 2015.
16. ↑  Ramirez, Alejandro. «Closing Gala in Gibraltar». ChessBase. Besøkt 8. desember 2015.
17. ↑  «Mariya Muzychuk is the 15th World Champion». ChessBase. Besøkt 6. april 2015.
18. ↑  «Порошенко наградил чемпионку мира по шахматам Музычук орденом». RIA Novosti. Besøkt 21. desember 2015.
19. ↑  «Women's World Championship 2017: Who plays, who doesn't?». *Chess News* **(engelsk)**. 12. januar 2017. Besøkt 5. mai 2018.
20. ↑  «Mariya Muzychuk». Chess DB. Arkivert fra originalen 19. oktober 2014. Besøkt 21. desember 2015.
21. 1 2  «Miss Tactics Knocks Out Rating Favorite». Chess News. Besøkt 21. desember 2015.
22. ↑  «Ukrainian chess player wins 2015 Women's World Championship». UNIAN. Besøkt 21. desember 2015.

Eksterne lenker
---------------

* (en) Marija Muzytsjuk – FIDE Rediger på Wikidata

* (en) Marija Muzytsjuk – US Chess Federation Rediger på Wikidata

* (en) Marija Muzytsjuk – chessgames.com Rediger på Wikidata

* (en) Marija Muzytsjuk – Chess.com Rediger på Wikidata

* (en) Marija Muzytsjuk – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |